دونیا سویه‌سینده مشهور اولان موغننی لیدی گاگا سوسیال مئدیا حسابیندان سوریه‌ده‌کی ساواشدان ضرر چکن‌لر اوچون دعا ائتمه‌یه چاغیردی.
توییترده 64 میلیونا یاخین تعقیبچی‌سی اولان مشهور موغننی لیدی گاگا #PrayForSyria  هاشتاقیندان ایستیفاده ائتدیگی مئسازیندا پایلاشدیغی ویدئونون ایزله‌نیلمه‌سینی خواهیش ائتدی و "اوشاق کیمی دوشونون.سئودیگینیز زامان جاواب چوخ ساده‌دیر" یازدی.
لیدی گاگانین مئساژینا علاوه ائتدیگی و"تودی زمان"ین تعقیبچی‌لری ایله پایلاشدیغی ویدئودا حلبه تشکیل ائدیلن هاوا سالدیرسیندا ائولری داغیلان و داغینتی‌لارین آلتیندان چیخاریلان 5 یاشلی سوریه‌لی عمرانین و اونونلا قارداش اولماق ایسته‌دیگینی آمریکا بیرلشمیش دوولتلرینین پرزیدنتی باراک اوبامایا گؤندردیگی مکتوبو ایله بیلدیرن نیویورکلو 6 یاشلی آآلکس‌ین گؤرونتولری واردیر.
آلکس‌ین اوبامایا یازدیغی و آغ ائوین اینترنت سایتیندا دا پای‌لاشیلان مکتوبوندا بون‌لاری یازیر:
"عزیز پرزیدنت اوباما، سوریه‌ده آمبولانسا آلینان اوشاغی خاطیرلادینیزمی؟ اونو گؤتوروب بیزیم ائویمیزه گتیره بیلرسینیزمی؟ ائویمیزین یولونداکی پارکدا یا دا کوچه‌ده سیزی بایراق‌لار، چیچک‌لر و قویوخلارلا گؤزله‌یه‌جه‌یک. اونا عائله اولاریق. او دا بیزیم قارداشیمیز اولار. کیچیک باجیم کاترین اونون اوچون که‌په‌نکلر و آتش بؤجک توپلایار. مکتبده سوریه‌لی  بیر دوستوم وار. آدی عمردیر. اونو عمر ایله ده تانیش ائدرم. همیشه بیرلیکده اوینایاریق. اونو دوغوم گونو شنلیک‌لرینه ده دعوت ائدریک. او دا بیزه اؤز دیلینی اؤیره‌در. طبیعی کی، بیز ده ژاپن دوستوم آوتو کیمی اونا اینگیلیس دیلینی اؤیره‌ده‌جه‌یم.
لطفن اونا قارداشی آلکس‌ین‌ده اونون کیمی چوخ یاخشی بیری اولدوغونو سؤیله‌یین. اویونجاق‌لارینی گتیره بیلمه‌یه‌جگی و اویونجاق‌لاری اولمادیغی اوچون کاترین‌ین بؤیوک ماوی چیزگیلی آغ دووشانینی اونونلا پای‌لاشا‌جاق. من ده دوچرخه‌می پایلاشاجاغام و اونا دوچرخه سورمگی اؤیره ده‌جه‌یم. ریاضیات‌دان توپلاما و چیخما عملیاتینی اؤیره‌ده‌جه‌یم. کاترین یاشیل رنگلی دوداق کرئمینی ده قوخلایا بیلر. هئچ کیمه وئرمیر.
چوخ تشککور ائدیرم و سبیرسیزلیکله گؤزلییرم".
